《拟古诗十九首 其十五 生年不满百》
明代·孙蕡

日月递朔望，推迁无时停。鼎鼎百年内，所为竟何成。

贤者解斯理，达生外其形。良辰有美酒，日对宾友倾。

迢遥阆风邱，奇树秀瑶英。周王八骏没，天路杳溟溟。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。